CELEX: C2007/297/86
Language: da
Date: 2007-12-08 00:00:00
Title: Sag T-376/07: Sag anlagt den 26. september 2007 — Tyskland mod Kommissionen

8.12.2007   
            
            
               DA
            
            
               Den Europæiske Unions Tidende
            
            
               C 297/42
            
         Sag anlagt den 26. september 2007 — Tyskland mod Kommissionen
   (Sag T-376/07)
   (2007/C 297/86)
   Processprog: tysk
   Parter
   
      Sagsøger: Forbundsrepublikken Tyskland (ved M. Lumma og J. Möller, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning K(2007) 3226 af 18. juli 2007 om anmodning om oplysninger vedrørende MX 19/2006 — tilsyn med støtteordning XS 24/2002 — etablerings- og vækstfinansiering (GuW) — Tyskland og MX 9/2006 — tilsyn med støtteordning XS 29/2002 — retningslinjer for gennemførelse af det regionale bayriske støtteprogram for erhvervslivet — Tyskland
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2007) 3226 endelig udg. af 18. juli 2007 om anmodning om oplysninger i henhold til artikel 9 i forordning (EF) nr. 70/2001 (1) vedrørende støtteordning XS 24/2002 og XS 29/2002.
   Til støtte for søgsmålet gør sagsøgeren for det første gældende, at den anfægtede beslutning udgør en tilsidesættelse af forordning (EF) nr. 994/98 (2). Sagsøgeren anfører i denne henseende, at Kommissionen med opfordringen til at fremlægge oplysninger foretager en efterfølgende kontrol uden anledning. Denne kontrol går efter sagsøgerens opfattelse ud over den beføjelse, der er tildelt Kommissionen i henhold til forordning 994/98, da Kommissionen ifølge det fastsatte alene har ret til oplysninger i tilfælde, hvor den nærer tvivl om, hvorvidt en gruppefritagelsesforordning anvendes forskriftsmæssigt.
   Derudover gør sagsøgeren gældende, at der er sket tilsidesættelse af forbuddet mod at handle i strid med sin egen tidligere adfærd (venire contra factum proprium), da det af adskillige af Kommissionens dokumenter fremgår, at den ikke selv lægger til grund, at den råder over en beføjelse til at foretage efterfølgende kontrol uden anledning.
   
      (1)  Kommissionens forordning (EF) nr. 70/2001 af 12.1.2001 om anvendelse af EF-traktatens artikel 87 og 88 på statsstøtte til små og mellemstore virksomheder (EFT L 10, s. 33).
   
      (2)  Rådets forordning (EF) nr. 994/98 af 7.5.1998 om anvendelse af artikel 92 og 93 i traktaten om oprettelse af Det Europæiske Fællesskab på visse former for horisontal statsstøtte (EFT L 142, s. 1).